Kobus vier sy 80ste op die fees | Netwerk24
Kobus vier sy 80ste op die fees
Die skilder Kobus Kotzé vier Saterdag sy 80ste verjaardag agter sy esel op die fees. Foto: Floris Kotzé
Die bekende Vrystaatse skilderkunstenaar Kobus Kotzé vier Saterdag, 14 Julie, sy 80ste verjaardag op die plek waar hy die gelukkigste is – voor sy esel. En dié esel is in die Equitas-ouditorium op die Vrystaat Kunstefees waar Kotzé elke dag van dié fees sedert 2001 op sy pos was.
Van al die kunstefeeste lê die een in Bloemfontein hom die naaste aan die hart, want hier is hy tussen sy mense, sê sy seun, Floris Kotzé.
Kotzé, die stigter van die Kotzé-kunsgalery in Bloemfontein, skilder meestal landskappe en sy vrou, Joe wat ook 'n kunstenaar is, meestal straattonele. Hulle woon in Rosendal.
Belangstellendes wat wil sien hoe skilderye onder 'n vaardige hand soos dié van Kotzé vorm aanneem, kan enige tyd 'n draai by die Kotzé-feesuitstalling maak. Dit is waar Kotzé besig sal wees.